b'\n_START_ARTICLE_\nOpus caementicium\n_START_PARAGRAPH_\nOpus caementicium (lat. caementum, kivimurska) oli Antiikin Roomassa k\xc3\xa4ytetty rakennusmateriaali, josta sein\xc3\xa4- tai muurirakenteen kantava ydin rakennettiin. Roomalaisen sementin sideaineena toimivat kalkki ja pozzolaani eli tuliper\xc3\xa4inen tuhka, johon veden lis\xc3\xa4ksi sekoitettiin saatavilla olevaa kiviainesta. Tukirakenteita ei kuitenkaan k\xc3\xa4ytetty. _NEWLINE_Opus caementiciumin ulkoasua pidettiin sen verran viimeistelem\xc3\xa4tt\xc3\xb6m\xc3\xa4n\xc3\xa4, ett\xc3\xa4 yleens\xc3\xa4 se pinnoitettiin erillisell\xc3\xa4 pinnoitusmenetelm\xc3\xa4ll\xc3\xa4, esimerkiksi marmorilevyill\xc3\xa4.'